Veggli

Veggli er et tettsted i Rollag kommune i Viken. Tettstedet har  innbyggere per 1. januar , og ligger i Numedal ved Numedalslågen omtrent 66 kilometer nord for Kongsberg sentrum. Veggli kirke ligger her.

Veggli er hovedsentrum i Rollag kommune.

Kommunikasjon 
Fra Veggli går det vei vestover over Vegglifjell. Den fører til Veggli Fjellstue og Vegglifjell Skisenter, og videre til Tessungdalen og Austbygde i Tinn kommune i Telemark. Veien har grusdekke og bomavgift, og er vinterstengt.

Den nå nedlagte Veggli stasjon var et stoppested på jernbanestrekningen Numedalsbanen.

Severdigheter 

 Statue av den norsk-amerikanske skuespilleren John Aasen (1890–1938), som ble kalt «verdens lengste mann»
 Badedammen oase i Numedalslågen med jettegryte.
 Dresin på den nedlagte Numedalsbanen.
 Fritidsparken lekeplass i Sentrum.
 Kjemhus Gravfelt med ca 30 gravrøyser
 Nordmannsslepa.gammel ferdselvei mellom Øst og Vestlandet.
 Nørsteåe håndbygd steinbru,
 Kjærredammen
 Bauta Steingrim Haukjem
 Vegglitrollet

Skoler og barnehage 
Veggli skole er stedets barne- og ungdomsskole. Det finnes også barnehage på Veggli.

Trossamfunn 
Stedets kirke er Veggli kirke; i tillegg har bygda Veggli fjellkapell.

Idrettsforeninger 
Rollag og Veggli idrettslag ble etablert i 1897 og har mange aktiviteter. Mogan stadion er hjemmebanen til Rollag og Veggli Idrettslag, og består av en gressbane i fullskala og klubbhus.

Garderbakken, som er Numedals største hoppbakke, ligger i Veggli.

Rollag og Veggli Skyttarlag er en aktiv klubb som årlig har deltagere på Landskytterstevnet. Laget har eget klubbhus med både innedørs og utendørs skytebane.

Fritid og rekreasjon 
Veggli er en del av Trillemarka-Rollagsfjell natureservat. På Vegglifjell opparbeides det 12 mil med langrennsløyper om vinteren. Der finner man også Veggli fjellstue, som tilbyr overnatting og mat. Vegglifjell skisenter ligger ved Killingdalen, og har også matservering i Killingdalen Skistugu.

I tilknytting til Veggli skole og barnehage ligger det en lysløype som benyttes som turområde om sommeren og langrennsløyper om vinteren. Der er det også bygd gapahuk og grillhytte.

Om sommeren kan man finne flere badeplasser ved Numedalslågen, som renner igjennom Veggli. På oversiden av sentrum ligger en badedam der det er støpt to badeplasser; én for små barn og den andre for ungdom og voksne.

Ved badedammen finnes også en jettegryte.

Både i Numedalslågen og i mange fjellvann kan man fiske; fangsten består hovedsakelig av ørret. Kjærredammen er en regulert dam som grenser mot Norefjord; den er et godt fiskevann både med båt og stangfiske.

Det har vært en stor hytteutbygging over mange år i området: på Vegglifjell finnes det ca. 2200 hytter.

Veggli er inngangen til Hardangervidda. Fastboende i Rollag og Veggli kan søke om jegeravgiftskort (jaktkort) til reinsjakt på Hardangervidda.

Fra Veggli starter også Nordmannsslepa, som er et fellesnavn på tre ferdselsveier over Hardangervidda som i gamle dager bandt Østlandet sammen med Hardanger. Man kan gå fra Veggli til Bergen over fjell og vidder. Kjemhus Gravfelt med omkring 30 gravrøyser ligger der Nordmannsslepa går ned i Veggli.

Via Vergjedalen er det merket sti for gåtur til Madonnastatuen i Eggedal i Sigdal kommune.

Kjente personer fra Veggli 
 Kirsti Aasen, mor til skuespilleren Johan Aasen, som ble kalt «verdens lengste mann»
 Kittil Haukjem, rosemaler
 Iver Gundersen Øvstrud (1711–1775), treskjærer og rosemaler

Herbrand Lofthus (1889–1972), bryter; deltager i sommer-OL 1912, 2 ganger norgemester
Torleiv Gjermundson Kittilsland («Sølv Tølløv») – ble drept av Ole Olsen Sevle («Sevleguten»), som ble halshugd for denne forbrytelsen
 Anstein Risteigen (1885–1971), kunstmaler
 Steingrim Haukjem (1897–1968), folkemusiker
 Halvor Kongsjorden (1911–1990), motstandsmann og sportskytter med 2 VM-gull og OL-deltagelse i 1948
 Ragnar Tveiten (1938–), skiskytter
 Øystein Morten (1973–), religionshistoriker og forfatter

Referanser

Eksterne lenker 
 Turforslag til Blefjell og Vegglifjell på DNT og NRKs nettsted ut.no

Tettsteder i Viken
Bosetninger i Rollag